Иако се ова планинска област сматрала неповољном за војне продоре, овуда се немачка војска брзо пребацила у нападу на Француску у оба светска рата. У овој области се одиграла битка с краја Другог светског рата, позната као Битка у Арденима. То је била последња немачка већа контраофанзива у овом рату. Трајала је од децембра 1944. до јануара 1945. и завршила се победом савезничких трупа.